Konstal 105Na to sztrasbana, co bōła produkowanŏ w latach 1979–1992 w werkach Konstal w Chorzowie. Cołkościōm powstoły 1443 wagōny dlŏ tora ô normalnyj szyrokości (zorta 105Na) i 691 dlŏ tora ô szyrokości 1000 mm (zorta 805Na). Konstal 105Na to je pojedynczŏ sztrasbana, z wysokim zŏlym, mogōncŏ jechać w jednym richtōngu. Do ôstrzodka kludzōm sztyry dźwiyrze. Karoseryjŏ ôpiyrŏ sie na dwōch wōzykach. Kożdy z wōzykōw napyndzŏ jedyn motōr sztrōmu stałego. Brymzy zasiylane sōm napiynciym ôbniżōnym do 40 V.